ระเบียบสำนักงานประกันสังคมว่าด้วยหลักเกณฑ์และวิธีการการรับเงิน และการจ่ายเงินกองทุนเงินทดแทนผ่านธนาคารหรือหน่วยบริการพ.ศ. ๒๕๖๑[๑] โดยที่เป็นการสมควรปรับปรุงระเบียบว่าด้วยหลักเกณฑ์และวิธีการการรับเงิน และการจ่ายเงินกองทุนเงินทดแทนทางธนาคาร เพื่อให้การปฏิบัติงานของสำนักงานประกันสังคมเป็นไปอย่างมีประสิทธิภาพและมีความคล่องตัวอาศัยอำนาจตามความในข้อ ๑๐ (๒) และข้อ ๑๔ (๒)แห่งระเบียบคณะกรรมการกองทุนเงินทดแทน ว่าด้วยการรับเงิน การจ่ายเงินและการเก็บรักษาเงินกองทุนเงินทดแทน พ.ศ. ๒๕๔๗ สำนักงานประกันสังคมจึงวางระเบียบไว้ดังต่อไปนี้ข้อ ๑ ระเบียบนี้เรียกว่าระเบียบสำนักงานประกันสังคมว่าด้วยหลักเกณฑ์และวิธีการการรับเงินและการจ่ายเงินกองทุนเงินทดแทนผ่านธนาคาร หรือหน่วยบริการ พ.ศ. ๒๕๖๑ข้อ ๒ ระเบียบนี้ให้ใช้บังคับตั้งแต่วันที่๒๘ พฤษภาคม ๒๕๖๑ เป็นต้นไปข้อ ๓ ให้ยกเลิกระเบียบสำนักงานประกันสังคมว่าด้วยหลักเกณฑ์และวิธีการ การรับเงินและการจ่ายเงินกองทุนเงินทดแทนทางธนาคารพ.ศ. ๒๕๔๘ข้อ ๔ ในระเบียบนี้สำนักงาน หมายถึงสำนักงานประกันสังคมกองทุน หมายถึงกองทุนเงินทดแทนธนาคาร หมายถึงธนาคารที่สำนักงานประกันสังคมได้ตกลงรับเป็นธนาคารเพื่อดำเนินการรับและจ่ายเงินกองทุนตามระเบียบนี้ธนาคารสาขาหลัก หมายถึงธนาคารสาขาที่สำนักงานสำนักงานประกันสังคมกรุงเทพมหานครพื้นที่สำนักงานประกันสังคมจังหวัดสำนักงานประกันสังคมจังหวัดสาขา ได้เปิดบัญชีเงินฝาก ไว้เพื่อดำเนินการรับและจ่ายเงินกองทุนตามระเบียบนี้ธนาคารสาขา หมายถึงธนาคารสาขาที่มีหน้าที่ในการรับเงินและจ่ายเงิน กองทุนตามระเบียบนี้หน่วยบริการ หมายถึงหน่วยงานหรือองค์กรบริการทั้งภาครัฐและเอกชนที่สำนักงานได้ตกลงรับเป็นหน่วยบริการเพื่อดำเนินการรับเงินและจ่ายเงินกองทุนตามระเบียบนี้แบบรายการ หมายถึงใบแจ้งการประเมินเงินสมทบกองทุนเงินทดแทนประจำปี (กท.๒๖ ก) หรือใบแจ้งเงินสมทบจากการรายงานค่าจ้างประจำปี(กท.๒๕ ค) หรือใบแจ้งเงินสมทบจากการตรวจบัญชีประจำปี (กท.๒๕ ก)หรือใบแจ้งประเมินเงินฝาก (กท.๒๓) หรือใบแจ้งเงินสมทบประจำงวดกองทุนเงินทดแทน(กท.๒๖ ข) หรือแบบรายการทางอิเล็กทรอนิกส์ ตามที่เลขาธิการกำหนดระบบอิเล็กทรอนิกส์ หมายถึงการนำส่งเงินสมทบกองทุน ผ่านระบบอิเล็กทรอนิกส์ของธนาคารหรือหน่วยบริการที่ทำความตกลงกับสำนักงานบัญชีเงินฝากธนาคาร ตามระเบียบนี้ได้แก่บัญชีเงินฝาก เงินกองทุนเงินทดแทนบัญชีที่๑ หมายถึงบัญชีเงินฝากกระแสรายวันที่สำนักงานได้เปิดบัญชีไว้กับธนาคารสาขาหลักที่สำนักงานกำหนดบัญชีเงินฝาก เงินกองทุนเงินทดแทนบัญชีที่๒ หมายถึงบัญชีเงินฝากกระแสรายวันที่สำนักงานได้เปิดบัญชีไว้กับธนาคารสาขาหลักที่สำนักงานกำหนดบัญชีเงินฝาก เงินออมทรัพย์กองทุนเงินทดแทน หมายถึงบัญชีเงินฝากออมทรัพย์ที่สำนักงานได้เปิดบัญชีไว้กับธนาคารสาขาหลักที่สำนักงานกำหนดบัญชีเงินฝาก เงินกองทุนเงินทดแทนกรุงเทพมหานครพื้นที่.....บัญชีที่๑ หมายถึง บัญชีเงินฝากกระแสรายวันที่สำนักงานประกันสังคมกรุงเทพมหานครพื้นที่ได้เปิดบัญชีไว้กับธนาคารสาขาหลักที่สำนักงานประกันสังคมกรุงเทพมหานครพื้นที่กำหนดบัญชีเงินฝาก เงินกองทุนเงินทดแทนกรุงเทพมหานครพื้นที่...บัญชีที่๒ หมายถึงบัญชีเงินฝากกระแสรายวันที่สำนักงานประกันสังคมกรุงเทพมหานครพื้นที่ได้เปิดบัญชีไว้กับธนาคารสาขาหลักที่สำนักงานประกันสังคมกรุงเทพมหานครพื้นที่กำหนดบัญชีเงินฝาก เงินออมทรัพย์กองทุนเงินทดแทนกรุงเทพมหานครพื้นที่... หมายถึงบัญชีเงินฝากออมทรัพย์ที่สำนักงานประกันสังคมกรุงเทพมหานครพื้นที่ได้เปิดบัญชีไว้กับธนาคารสาขาหลักที่สำนักงานประกันสังคมกรุงเทพมหานครพื้นที่กำหนดบัญชีเงินฝาก เงินกองทุนเงินทดแทนจังหวัด...บัญชีที่๑ หมายถึงบัญชีเงินฝากกระแสรายวันที่สำนักงานประกันสังคมจังหวัดได้เปิดบัญชีไว้กับธนาคารสาขาหลักที่ตั้งอยู่ในเขตท้องที่จังหวัดนั้นบัญชีเงินฝาก เงินกองทุนเงินทดแทนจังหวัด...บัญชีที่๒ หมายถึงบัญชีเงินฝากกระแสรายวันที่สำนักงานประกันสังคมจังหวัดได้เปิดบัญชีไว้กับธนาคารสาขาหลักที่ตั้งอยู่ในเขตท้องที่จังหวัดนั้นบัญชีเงินฝาก เงินออมทรัพย์กองทุนเงินทดแทนจังหวัด... หมายถึง บัญชีเงินฝากออมทรัพย์ที่สำนักงานประกันสังคมจังหวัดได้เปิดบัญชีไว้กับธนาคารสาขาหลักที่ตั้งอยู่ในเขตท้องที่จังหวัดนั้นบัญชีเงินฝาก เงินกองทุนเงินทดแทนจังหวัด...สาขา...บัญชีที่๑ หมายถึงบัญชีเงินฝากกระแสรายวันที่สำนักงานประกันสังคมจังหวัดสาขาได้เปิดบัญชีไว้กับธนาคารสาขาหลักที่ตั้งอยู่ในเขตท้องที่จังหวัดนั้นบัญชีเงินฝาก เงินกองทุนเงินทดแทนจังหวัด...สาขา...บัญชีที่๒ หมายถึงบัญชีเงินฝากกระแสรายวันที่สำนักงานประกันสังคมจังหวัดสาขาได้เปิดบัญชีไว้กับธนาคารสาขาหลักที่ตั้งอยู่ในเขตท้องที่จังหวัดนั้นบัญชีเงินฝาก เงินออมทรัพย์กองทุนเงินทดแทนจังหวัด...สาขา... หมายถึง บัญชีเงินฝากออมทรัพย์ที่สำนักงานประกันสังคมจังหวัดสาขาได้เปิดบัญชีไว้กับธนาคารสาขาหลักที่ตั้งอยู่ในเขตท้องที่จังหวัดนั้นข้อ ๕ การรับเงินหรือการจ่ายเงินกองทุนของสำนักงานหรือสำนักงานประกันสังคมกรุงเทพมหานครพื้นที่ หรือสำนักงานประกันสังคมจังหวัดหรือสำนักงานประกันสังคมจังหวัดสาขานายจ้างหรือผู้มีสิทธิจะขอส่งเงินหรือขอรับเงินกองทุนผ่านธนาคาร หรือหน่วยบริการก็ได้โดยให้ปฏิบัติตามระเบียบนี้ในกรณีที่ระเบียบนี้มิได้กำหนดวิธีปฏิบัติไว้เป็นอย่างอื่นให้สำนักงานธนาคาร หรือหน่วยบริการปฏิบัติตามข้อตกลงร่วมกันเท่าที่ไม่ขัดกับระเบียบนี้หมวด๑การรับเงิน ข้อ ๖ การรับเงินกองทุนผ่านธนาคารให้ปฏิบัติดังนี้(๑) เมื่อนายจ้างได้รับแบบรายการจากสำนักงานหรือสำนักงานประกันสังคมกรุงเทพมหานครพื้นที่หรือสำนักงานประกันสังคมจังหวัดหรือสำนักงานประกันสังคมจังหวัดสาขา และประสงค์จะจ่ายเงินผ่านธนาคารให้นายจ้างนำเงินสด หรือเช็ค พร้อมกับแบบรายการไปยื่นต่อธนาคารเช็คที่จะรับทุกกรณี ต้องมีลักษณะและเงื่อนไขดังนี้(ก)เป็นเช็คของธนาคารที่ตั้งอยู่ในท้องที่ที่ให้นายจ้างจ่ายเงินสมทบกองทุนและต้องมิใช่เช็คโอนสลักหลังทั้งนี้ ค่าธรรมเนียมการเรียกเก็บเงินของธนาคารให้ตกเป็นภาระแก่ผู้สั่งจ่าย(ข) มีรายการครบถ้วนตามมาตรา ๙๘๘แห่งประมวลกฎหมายแพ่งและพาณิชย์(ค)เป็นเช็คที่ออกในวันที่นำเช็คนั้นมาชำระหรือก่อนวันชำระไม่เกินเจ็ดวัน(ง) ไม่เป็นเช็คลงวันที่ล่วงหน้า(จ) เป็นเช็คขีดคร่อมสั่งจ่ายเงินแก่ กองทุนเงินทดแทน หรือ สำนักงานกองทุนเงินทดแทน หรือ สำนักงานประกันสังคม หรือสำนักงานประกันสังคมกรุงเทพมหานครพื้นที่.. หรือ สำนักงานประกันสังคมจังหวัด... หรือสำนักงานประกันสังคมจังหวัด...สาขา... และขีดคำว่าผู้ถือ ออก(ฉ) เป็นเช็คที่ผู้ออกเช็คลงลายมือชื่อสั่งจ่ายและใช้ชำระโดยตรงกรณีนายจ้างเป็นบุคคลธรรมดาหรือนิติบุคคลต้องเป็นเช็คของนายจ้างที่เป็นบุคคลธรรมดาหรือนิติบุคคลซึ่งมีหน้าที่ชำระเงินสมทบโดยตรง(๒) ให้ธนาคารที่รับเงินกองทุนมีหน้าที่ดังนี้(ก) ตรวจสอบจำนวนเงินที่ชำระให้ถูกต้องตรงกับแบบรายการ(ข) ให้ธนาคารสาขาที่รับเงินกองทุนในเขตกรุงเทพมหานครและในเขตท้องที่จังหวัดอื่นนำเงินเข้าบัญชีเงินกองทุนเงินทดแทน บัญชีที่ ๑ หรือบัญชีเงินกองทุนเงินทดแทนกรุงเทพมหานครพื้นที่... บัญชีที่ ๑ หรือบัญชี เงินกองทุนเงินทดแทนจังหวัด...บัญชีที่ ๑ หรือบัญชี เงินกองทุนเงินทดแทนจังหวัด...สาขา...บัญชีที่ ๑ แล้วแต่กรณีภายในวันที่รับชำระเงิน และให้ธนาคารสาขาส่งหลักฐานการรับเงินตามที่สำนักงานกำหนดให้ธนาคารสาขาหลักของสำนักงานประกันสังคมกรุงเทพมหานครพื้นที่หรือสำนักงานประกันสังคมจังหวัด หรือสำนักงานประกันสังคมจังหวัดสาขา แล้วแต่กรณีตามที่ธนาคารได้ทำความตกลงกับสำนักงาน(ค)ให้ธนาคารสาขาหลักที่รับเงินกองทุนในเขตกรุงเทพมหานครและในเขตท้องที่จังหวัดอื่นโอนเงินจากบัญชี เงินกองทุนเงินทดแทนกรุงเทพมหานครพื้นที่...บัญชีที่๑ หรือบัญชี เงินกองทุนเงินทดแทนจังหวัด...บัญชีที่๑ หรือบัญชี เงินกองทุนเงินทดแทนจังหวัด...สาขา...บัญชีที่๑ แล้วแต่กรณี เข้าบัญชี เงินกองทุนเงินทดแทนบัญชีที่ ๑ และธนาคารสาขาหลักต้องโอนเงินจากบัญชี เงินกองทุนเงินทดแทน บัญชีที่ ๑ เข้าบัญชีเงินออมทรัพย์กองทุนเงินทดแทน ทุกสิ้นวันทำการในวันเดียวกันพร้อมกับรวบรวมหลักฐานการรับเงินตามข้อ๒ (ข) ใบแจ้งการหักบัญชี (Debit Note) และใบแจ้งเข้าบัญชี(Credit Note) ส่งให้สำนักงานหรือสำนักงานประกันสังคมกรุงเทพมหานครพื้นที่หรือสำนักงานประกันสังคมจังหวัดหรือสำนักงานประกันสังคมจังหวัดสาขา แล้วแต่กรณีตามที่ธนาคารได้ทำความตกลงกับสำนักงาน(ง) ให้ธนาคารสาขาหลักส่งรายงานการรับจ่ายเงิน (Bank Statement) ทุกบัญชีที่สำนักงานหรือสำนักงานประกันสังคมกรุงเทพมหานครพื้นที่หรือสำนักงานประกันสังคมจังหวัดหรือสำนักงานประกันสังคมจังหวัดสาขาเปิดบัญชีไว้กับธนาคารให้แก่สำนักงานหรือสำนักงานประกันสังคมกรุงเทพมหานครพื้นที่ หรือสำนักงานประกันสังคมจังหวัดหรือสำนักงานประกันสังคมจังหวัดสาขาแล้วแต่กรณีตามที่ธนาคารได้ทำความตกลงกับสำนักงานข้อ ๗ การรับเงินกองทุนผ่านหน่วยบริการ ให้ปฏิบัติดังนี้(๑) เมื่อนายจ้างได้รับแบบรายการจากสำนักงานหรือสำนักงานประกันสังคมกรุงเทพมหานครพื้นที่หรือสำนักงานประกันสังคมจังหวัดหรือสำนักงานประกันสังคมจังหวัดสาขา และประสงค์ ชำระเงินผ่านหน่วยบริการให้นายจ้างนำเงินสด พร้อมแบบรายการไปยื่นต่อหน่วยบริการ(๒) หน่วยบริการที่รับเงินกองทุนมีหน้าที่ดังนี้(ก) ตรวจสอบจำนวนเงินที่ชำระให้ตรงกับแบบรายการ(ข)จัดส่งรายงานและรวบรวมข้อมูลที่เกี่ยวข้องกับการรับเงินให้กับสำนักงานโดยทางอิเล็กทรอนิกส์ตามรูปแบบและวัน เวลา ที่สำนักงานกำหนด(ค) นำเงินเข้าบัญชีเงินฝาก เงินกองทุนเงินทดแทนบัญชีที่๑ พร้อมนำส่งหลักฐานการนำฝากเงินเข้าบัญชีให้แก่สำนักงานโดยทางอิเล็กทรอนิกส์ในวันทำการของธนาคารถัดจากวันที่หน่วยบริการรับชำระเงินข้อ ๘ การรับเงินกองทุนผ่านธนาคารหรือหน่วยบริการโดยระบบอิเล็กทรอนิกส์หรือวิธีอื่นใดนอกเหนือจากที่กำหนดไว้ตามข้อ ๖ และข้อ ๗ ให้เป็นไปตามข้อตกลงร่วมกันระหว่างธนาคารหรือหน่วยบริการและสำนักงานหมวด๒การจ่ายเงิน ข้อ ๙ การจ่ายเงินกองทุนผ่านธนาคารโดยวิธีโอนเงินเข้าบัญชีผู้มีสิทธิให้ปฏิบัติดังนี้(๑)ให้ผู้มีสิทธิรับเงินกองทุนยื่นแบบคำร้องขอรับเงินทดแทนผ่านธนาคารพร้อมแนบสำเนาสมุดบัญชีเงินฝากธนาคารหรือหลักฐานอื่นใดของผู้มีสิทธิตามที่สำนักงานกำหนดยื่นต่อสำนักงานหรือสำนักงานประกันสังคมกรุงเทพมหานครพื้นที่หรือสำนักงานประกันสังคมจังหวัด หรือสำนักงานประกันสังคมจังหวัดสาขา แล้วแต่กรณี(๒) ให้สำนักงาน หรือสำนักงานประกันสังคมกรุงเทพมหานครพื้นที่หรือสำนักงานประกันสังคมจังหวัดหรือสำนักงานประกันสังคมจังหวัดสาขามีหน้าที่ดังนี้(ก) ตรวจสอบแบบคำร้องขอรับเงินทดแทนผ่านธนาคารและหลักฐานที่เกี่ยวข้องให้ถูกต้องและครบถ้วน(ข) จัดทำรายละเอียดการโอนเงินพร้อมสั่งจ่ายเช็คในนามธนาคารสาขาหลัก เพื่อให้ธนาคารดำเนินการโอนเงินเข้าบัญชีผู้มีสิทธิ(๓) ให้ธนาคารสาขาหลักมีหน้าที่ดังนี้(ก) โอนเงินจากบัญชี เงินออมทรัพย์กองทุนเงินทดแทน หรือบัญชี เงินออมทรัพย์กองทุนเงินทดแทนกรุงเทพมหานครพื้นที่... หรือบัญชี เงินออมทรัพย์กองทุนเงินทดแทนจังหวัด... หรือบัญชี เงินออมทรัพย์กองทุนเงินทดแทนจังหวัด...สาขา... แล้วแต่กรณี เข้าบัญชี เงินกองทุนเงินทดแทนบัญชีที่ ๒ หรือบัญชี เงินกองทุนเงินทดแทนกรุงเทพมหานครพื้นที่...บัญชีที่ ๒ หรือบัญชี เงินกองทุนเงินทดแทนจังหวัด...บัญชีที่๒ หรือบัญชี เงินกองทุนเงินทดแทนจังหวัด...สาขา...บัญชีที่๒ แล้วแต่กรณี ตามจำนวนเงินที่สั่งจ่ายเช็ค(ข) โอนเงินเข้าบัญชีของผู้มีสิทธิตามคำสั่ง ข้อ ๙ (๒)(ข)ในวันทำการถัดจากวันที่ธนาคารสาขาหลักได้รับหนังสือแสดงรายละเอียดการโอนเงินและเช็ค(ค) กรณีที่ธนาคารสาขาหลักไม่สามารถโอนเงินเข้าบัญชีผู้มีสิทธิได้ ให้ธนาคารนำเงินเข้าบัญชี เงินกองทุนเงินทดแทนบัญชีที่ ๑ หรือบัญชี เงินกองทุนเงินทดแทนกรุงเทพมหานครพื้นที่...บัญชีที่ ๑ หรือบัญชี เงินกองทุนเงินทดแทนจังหวัด....บัญชีที่๑ หรือบัญชี เงินกองทุนเงินทดแทนจังหวัด...สาขา... บัญชีที่ ๑ ในวันทำการถัดไปหลังจากธนาคารโอนเงินและจัดทำรายละเอียดการโอนเงินเข้าบัญชีไม่ได้ พร้อมใบแจ้งการเข้าบัญชี (Credit Note) ส่งให้สำนักงานหรือสำนักงานประกันสังคมกรุงเทพมหานครพื้นที่ หรือสำนักงานประกันสังคมจังหวัดหรือสำนักงานประกันสังคมจังหวัดสาขา แล้วแต่กรณี(ง) กรณีที่ธนาคารสาขาหลักไม่โอนเงินให้แก่ผู้มีสิทธิตามคำสั่งของสำนักงานหรือสำนักงานประกันสังคมกรุงเทพมหานครพื้นที่ หรือสำนักงานประกันสังคมจังหวัดหรือสำนักงานประกันสังคมจังหวัดสาขา หรือโอนเงินดังกล่าวให้แก่ผู้มีสิทธิผิดพลาดเนื่องจากความบกพร่องของธนาคารหรือพนักงานธนาคารไม่ว่าโดยเจตนาหรือประมาทเลินเล่อธนาคารต้องรับผิดชดใช้เงินเต็มตามจำนวนที่สำนักงานหรือสำนักงานประกันสังคมกรุงเทพมหานครพื้นที่หรือสำนักงานประกันสังคมจังหวัดหรือสำนักงานประกันสังคมจังหวัดสาขาสั่งให้ธนาคารสาขาหลักโอนเงินพร้อมดอกเบี้ยให้แก่กองทุนหรือผู้มีสิทธิทันทีที่ธนาคารทราบแล้วแต่กรณีข้อ ๑๐ การจ่ายเงินกองทุนผ่านหน่วยบริการให้ปฏิบัติดังนี้(๑)ให้ผู้มีสิทธิรับเงินกองทุนยื่นแบบคำร้องขอรับเงินทดแทนผ่านหน่วยบริการตามที่สำนักงานกำหนดโดยยื่นต่อสำนักงาน หรือสำนักงานประกันสังคมกรุงเทพมหานครพื้นที่ หรือสำนักงานประกันสังคมจังหวัดหรือสำนักงานประกันสังคมจังหวัดสาขา แล้วแต่กรณี(๒) ให้สำนักงานหรือสำนักงานประกันสังคมกรุงเทพมหานครพื้นที่ หรือสำนักงานประกันสังคมจังหวัดหรือสำนักงานประกันสังคมจังหวัดสาขา แล้วแต่กรณี มีหน้าที่ดังนี้(ก) ตรวจสอบแบบคำร้องขอรับเงินทดแทนผ่านหน่วยบริการและหลักฐานที่เกี่ยวข้องให้ถูกต้องและครบถ้วน(ข) จัดทำรายละเอียดข้อมูลการสั่งจ่ายเงินเพื่อให้หน่วยบริการดำเนินการจ่ายเงินให้แก่ผู้มีสิทธิตามวิธีการที่หน่วยบริการได้ตกลงร่วมกันกับสำนักงาน(ค) จ่ายเงินคืนให้กับหน่วยบริการตามจำนวนเงินที่ได้รับแจ้งผลการจ่ายเงินกองทุนซึ่งหน่วยบริการได้สำรองจ่ายให้แก่ผู้มีสิทธิ(๓) ให้หน่วยบริการมีหน้าที่ดังนี้(ก)ตรวจสอบเอกสารหลักฐานของผู้มีสิทธิที่มาติดต่อขอรับเงินกองทุนให้ถูกต้องตรงกับรายละเอียดข้อมูลการสั่งจ่ายเงินที่ได้รับจากสำนักงานโดยทางอิเล็กทรอนิกส์(ข)จ่ายเงินกองทุนให้ผู้มีสิทธิตามรายละเอียดข้อมูลการสั่งจ่ายเงินที่ได้รับจากสำนักงานโดยทางอิเล็กทรอนิกส์(ค)แจ้งผลการจ่ายเงินกองทุนให้สำนักงานตามวิธีการที่หน่วยบริการได้ตกลงร่วมกันกับสำนักงาน(๔)กรณีที่หน่วยบริการไม่จ่ายเงินให้แก่ผู้มีสิทธิตามคำสั่งจ่ายของสำนักงานหรือจ่ายเงินดังกล่าวให้แก่ผู้มีสิทธิผิดพลาดเนื่องจากความบกพร่องของหน่วยบริการหรือพนักงานของหน่วยบริการไม่ว่าโดยเจตนาหรือประมาทเลินเล่อหน่วยบริการต้องรับผิดชอบชดใช้เงินเต็มตามจำนวนที่สำนักงานมีคำสั่งจ่ายพร้อมดอกเบี้ยให้แก่กองทุนหรือผู้มีสิทธิทันทีที่หน่วยบริการทราบแล้วแต่กรณีข้อ ๑๑ การจ่ายเงินกองทุนผ่านธนาคารหรือหน่วยบริการโดยระบบอิเล็กทรอนิกส์ หรือวิธีอื่นใดนอกเหนือจากการจ่ายเงินตามข้อ๙ และข้อ ๑๐ ให้เป็นไปตามข้อตกลงร่วมกันระหว่างธนาคารหรือหน่วยบริการ และสำนักงานหมวด๓ค่าธรรมเนียมต่างๆ ข้อ ๑๒ ให้ธนาคารหรือหน่วยบริการคิดค่าธรรมเนียม ค่าใช้จ่ายในการโอนเงิน และค่าธรรมเนียมต่าง ๆ จากสำนักงานหรือตามข้อตกลงร่วมกันระหว่างธนาคารหรือหน่วยบริการ และสำนักงานประกาศ ณ วันที่ ๒๘ พฤษภาคม พ.ศ. ๒๕๖๑สุรเดช วลีอิทธิกุลเลขาธิการสำนักงานประกันสังคมพัชรภรณ์/จัดทำ๒๖ตุลาคม ๒๕๖๑[๑] ราชกิจจานุเบกษา เล่ม ๑๓๕/ตอนพิเศษ๑๖๐ ง/หน้า ๑/๖ กรกฎาคม ๒๕๖๑